Ιερωνυμάκη Θάλεια

Είναι Ε.ΔΙ.Π. του Τμήματος Φιλολογίας από τον Νοέμβριο του 2017. Σπούδασε στο Τμήμα Φιλολογίας του Πανεπιστημίου Κρήτης και είναι διδάκτωρ Νεοελληνικής Φιλολογίας του Τμήματος Βυζαντινών και Νεοελληνικών Σπουδών του Πανεπιστημίου Κύπρου. Θέμα διδακτορικής διατριβής: *Το είδος της ωδής στη νεοελληνική λογοτεχνία (από την αρχή του 19ου αιώνα έως το 1880)*. Έχει διδάξει στη Μέση Εκπαίδευση και στο Πανεπιστήμιο Βουκουρεστίου.

Ερευνητικά ενδιαφέροντα: ποιητικά είδη και ειδολογική θεωρία, η ποίηση του 19ου και του 20ού αιώνα και ειδικότερα η ποίηση του Κ. Γ. Καρυωτάκη και της γενιάς του, περιοδικός Τύπος του Μεσοπολέμου, μεταφραστικές θεωρίες.

Ενδεικτικές δημοσιεύσεις:

1. *Η νεοελληνική ωδή έως το 1880. Ιστορική διαμόρφωση και θεωρία του είδους*, Αθήνα, Σμίλη, 2017.
2. «Ο Φιλαδέλφειος Ποιητικός Διαγωνισμός του 1919, η συμμετοχή του Κ. Γ. Καρυωτάκη και ένα άγνωστο ποίημά του», *Κονδυλοφόρος* 15 (2017), 171-184.
3. «Η “ερμηνεία” της “ερμηνείας”. Ο Κ. Γ. Καρυωτάκης ως μεταφραστής και ως αναγνώστης μεταφράσεων», στον τόμο: *Ζητήματα Νεοελληνικής Φιλολογίας. Μετρικά, υφολογικά, κριτικά, μεταφραστικά. Πρακτικά ΙΔ΄ Επιστημονικής Συνάντησης, 27-30 Μαρτίου 2014. Μνήμη Ξ. Α. Κοκόλη*, Θεσσαλονίκη, Τμήμα Φιλολογίας – Τομέας Μεσαιωνικών και Νεοελληνικών Σπουδών – Αριστοτέλειο Πανεπιστήμιο Θεσσαλονίκης, 2016, 563-574.